als_Latn dik_Latn sna_Latn
Sektori ndërkombëtar: Edicioni i parë i garave për leximin dhe hifzin e Kur’anit fisnik të veçanta për studentët e universiteteve shtetërore dhe private të qytetit të Mekës organizohet nga Organizata Shkencore për Kur’an dhe Shkenca Kur’anore “Tebjan” e Arabisë Saudite.
Agjencia Ndërkombëtare Kur’anore e Lajmeve (IKNA) duke cituar gazetën “Ikadh” të Arabisë Saudite, njofton se edicioni i garave për leximin dhe hifzin e Kur’anit fisnik zhvillohen me 22 shkurt të vitit të ardhshëm duke përfshirë katër degë, për hifzin e gjithë Kur’anit me lexim dhe texhvid, hifzin e 20 xhuzave me lexim dhe texhvid, hifzin e 10 xhuzave me lexim dhe texhvid, si dhe hifzin e pesë xhuzave të Kur’anit fisnik me lexim dhe texhvid. Komiteti organizativ i këtyre garave do të formojë një komitet special rreth mënyrës së organizimit të këtyre garave i cili do të përbëhet nga gjyqtarë të dalluar të Kur’anit fisnik. Këto gara do të shoqërohen edhe me organizimin e një ekspozite kur’anore. Krijimi i një konkurrence kur’anore mes studentëve, forcimi i marrëdhënieve të tyre me tekstin e Kur’anit fisnik, organizimin e përpjekjeve për të ndihmuar studentët në rrugën e leximit dhe hifzit të Kur’anit fisnik si dhe për zbulimin e zërave të dalluar në fushën e leximit dhe këndimit të Kur’anit fisnik, konsiderohen prej qëllimeve kryesore të këtyre garave. Vlen të theksohet se këto gara do të zhvillohen përgjatë dhjetë ditëve dhe do të përfundojnë me organizimin e një ceremoni përmbyllëse gjatë të cilës do të ndahen edhe shpërblimet për fituesit e vendeve të para. 1315075
als_Latn als_Latn